laion/Wikipedia-Exotic huggingface dataset:
Suur käopõll

Suur käopõll (Listera ovata) on käpaliste sugukonda kuuluv taimeliik. Suur käopõll on Eestis III kategooria kaitsealune liik. Ta on Eestis orhideedest kõige sagedamini esinev liik. Otsing: Neottia ovata andmebaasist eElurikkus (lisa eElurikkuse id Vikiandmete lehele)
Tân Sơn Nhấti rahvusvaheline lennujaam

Tân Sơn Nhấti rahvusvaheline lennujaam (Sân bay quốc tế Tân Sơn Nhất) on lennujaam Vietnami suurimas linnas Hồ Chí Minhis. Lennujaama geograafilised koordinaadid on 10°49′08″ N, 106°39′07″ E. Tân Sơn Nhấti lennujaama IATA kood on SGN, ICAO kood VVTS. Lennujaama kõrgus merepinnast on 33 meetrit. Rajad on betoonkattega (pikkusega 3048 ja 3800 m). Lennujaama kasutavad lennukompaniid Vietnam Airlines, United Airlines, Thai Airway International, Japan Airlines, Koreana Airlines, Air France ja Cathay Pacific. Aastal 2007 teenindas lennujaam 11 000 000 reisijat. Kõik riigisisesed lennud kasutavad terminali 1. Jetstar Pacific Airlines (Đà Nẵng, Hải Phòng, Hanoi, Huế, Nha Trang, Vinh) Vietnam Airlines (Buôn Ma Thuột, Chu Lai, Đà Lạt, Đà Nẵng, Hải Phòng, Hanoi, Huế, Nha Trang, Phú Quốc, Pleiku, Qui Nhơn, Tuy Hòa, Vinh) Vietnam Air Service Company (VASCO) (Cà Mau, Côn Đao, Đà Nẵng, Rạch Giá, Chu Lai, Tuy Hòa, Qui Nhơn) Kõik rahvusvahelised lennud kasutavad terminali 2, mis avati 2007. aasta augustis (ametlikult detsembris). AirAsia (Kuala Lumpur) Thai AirAsia (Bangkok-Suvarnabhumi) Air China (Peking, Nanning) Air France (Bangkok-Suvarnabhumi, Pariisi Charles de Gaulle'i nimeline lennujaam) All Nippon Airways (Tokyo-Narita) Asiana Airlines (Seoul-Incheon) Bangkok Airways (Bangkok-Suvarnabhumi) Cathay Pacific (Hongkong) Cebu Pacific (Manila) China Airlines (Taipei-Taiwan Taoyuan) China Eastern Airlines (Shanghai-Pudong) China Southern Airlines (Guangzhou) EVA Air (Kaohsiung, Taipei-Taiwan Taoyuan) Finnair (Helsingi) (hooajaline) Garuda Indonesia (Jakarta, Singapore) Hong Kong Airlines (Hongkong) Japan Airlines (Tokyo-Narita) Jetstar Asia Airways (Singapore) Jetstar Pacific Airlines (Bangkok-Suvarnabhumi, Singapore) Korean Air (Busan, Seoul-Incheon) Lion Air (Jakarta, Singapore) Lufthansa (Bangkok-Suvarnabhumi, Frankfurt) Malaysia Airlines (Kuala Lumpur) Mandarin Airlines (Taichung) Nok Air (Bangkok-Don Mueang) Novair (Stockholmi Arlanda lennujaam) Philippine Airlines (Manila) Qantas Jetstar Airways (Darwin (alustab septembris 2008), Sydney) Qatar Airways (Doha) Royal Brunei Airlines (Bandar Seri Begawan) Royal Khmer Airlines (Siem Reap) Shanghai Airlines (Shanghai-Pudong) Shenzhen Airlines (Shenzhen) Singapore Airlines (Singapore) Thai Airways International (Bangkok-Suvarnabhumi) Tiger Airways (Singapore) Uni Air (Kaohsiung) United Airlines (Hongkong, Los Angeles – kuni 1. septembrini; San Francisco – alates 2. septembrist) Vietnam Airlines (Bangkok-Suvarnabhumi, Peking, Busan, Frankfurt, Fukuoka, Guangzhou, Hongkong, Kaohsiung, Kuala Lumpur, Los Angeles, Melbourne, Moskva-Domodedovo, Nagoya, Osaka-Kansai, Paris-Charles de Gaulle, Phnom Penh, Seoul-Incheon, Siem Reap, Singapore, Sydney, Taipei-Taiwan Taoyuan, Tokyo-Narita, Vientiane) Viva Macau (Macau) Cargoitalia (Dubai, Hongkong) Cargolux (Luxembourg) China Airlines Cargo (Taipei-Taiwan Taoyuan) EVA Air Cargo (Taipei-Taiwan Taoyuan) Korean Air Cargo (Seoul-Incheon) Shanghai Airlines Cargo (Shanghai-Pudong) Tan Son Nhat Airport Official Website Flights from Tan Son Nhat Southern Airport Services Company Official Website Saigon Ground Services Official Website
Harilik vesikanep

Harilik vesikanep (Eupatorium cannabinum) on korvõieliste sugukonda vesikanepi perekonda kuuluv taimeliik. Kasvukohana eelistab vesikanep liigniisket pinnast, näiteks veekogude kaldaalad, kraavikaldad, raiesmikud, võsastikud, metsasihid. Eestis tavaline. Leiukohti on viimastel aastakümnetel lisandunud. Vesikanep on suur rohttaim, maapealse varre kõrgus on 50-100 (150) cm. Õied moodustavad kännasja liitõisiku, üksikõis on roosakat, harva ka valget värvi. Õitseaeg on juulis (harva algab juunis ning võib kesta ka kuni septembrini). Vesikanepit võiks kasvatada ilutaimena veekogude kallastel parkides. Vars ja lehed annavad sinist värvainet. Varem kasutatud ravimtaimena. Mitte kasutada seespidiselt, sest alkaloidide tõttu on droogil maksa kahjustav ja vähki tekitav mõju. Kokkupuude värske taimega võib põhjustada nahaärritust. Eesti taimede määraja (toim. M. Leht). 2007. EMÜ, Eesti Loodusfoto, Tartu, lk 270 "Eupatorium cannabinum — harilik vesikanep". Eesti taimede uue levikuatlase tööversioon. 2018. Talts, Silvia (1978). Eesti NSV floora 8. kd. Tallinn: Valgus. Lk 33. Raal, Ain (2010). Maailma ravimtaimede entsüklopeedia. Tallinn: Eesti entsüklopeediakirjastus. Lk 345. Harilik vesikanep andmebaasis eElurikkus
Kaanon

Kaanon võib tähendada asju erinevates valdkondades: Kaanon (kirjandus) Kaanon (muusika) on polüfooniline heliteos muusikas Kaanon (hümn) on Õigeusu kirikus kasutatav laul Kaanon on fikseeritud religioossete tekstide kogu ehk pühakiri Kanoniseerimine Kanooniline õigus Kanoonik Kanonaad
Kilplutiklased

Kilplutiklased (Pentatomidae) on sugukond lutikalisi, kellel on lai kilbitaolise kattega keha ja kes häirimise korral võivad vinanäärmetest eritada iseloomulikku "lutikahaisu ja -maitsega" vedelikku. Peamiselt toituvad nad taimede mahlast ja on tuntud taimekahjurid. Nad võivad elada nii kõrrelistel, marjadel, puudel ja põõsastel. Ent on ka liike, kes elavad ainult ühel kindlal taimeliigil. Kuid leidub ka röövtoidulisi vorme, kelle peamisteks toiduobjektideks on teiste putukate vastsed. Valmikud on erinevat värvi (peamiselt rohelised ja pruunid toonid) ja nende värv võib ka aja jooksul muutuda. Kilplutiklased on vaegmoondega. Suurimad Eestis elavad kilplutiklased on kuni 15 mm pikad. Eestis on seni leitud veidi alla 40 liigi kilplutikaid. Aphylinae Asopinae Cyrtocorinae Discocephalinae Edessinae Pentatominae Phyllocephalinae Podopinae Serbaninae Stirotarsinae http://www.loodusajakiri.ee/eesti_loodus/artikkel1542_1508.html Kilplutikat tunned lõhnast ja kibedast maitsest Acrosternum heegeri Eurydema oleracea Pentatoma rufipes Rhaphigaster nebulosa Nezara virdula Graphosoma lineatum Picromerus bidens Carpocoris purpureipennis
Martin Harnik

Martin Harnik (sündinud 10. juunil 1987 Hamburgis) on Saksamaalt pärit jalgpallur, kes mängib Saksamaa tugevuselt viienda liiga klubis TuS Dassendorf ründaja ja ründava poolkaitsjana. Aastatel 2007–2017 oli ta Austria jalgpallikoondise liige, debüteerides 22. augustil 2007 Viinis peetud kohtumisel Tšehhi rahvusmeeskonnaga. Sama mängu 78. minutil lõi ta ka oma rahvusvahelise karjääri esimese värava, viigistades kohtumise tulemusega 1:1. Ta on 1,85 m pikkune ja kaalub 72 kg. Martin Harnik sündis Saksamaal Hamburgis sakslasest ema ja austerlasest isa pojana ega ole kunagi püsivalt Austrias elanud. Vaatamata sellele otsustas ta siduda oma rahvusvahelise karjääri just Austria, mitte Saksamaa jalgpallikoondisega. Jalgpalli hakkas ta mängima viieaastaselt 1992. aastal Hamburgi spordiklubi TSV Kirchwerder lastemeeskonnas, kus mängisid juba tema vanemad vennad Jan ja Heiko. Paralleelselt mängis ta ka tennist, kuid langetas 13-aastaselt valiku jalgpalli kasuks. 2005/2006. aasta hooaja talvevaheajal läks ta üle klubisse Werder Bremen, kus mängib alates 2007. aastast elukutselise mängijana põhikoosseisus. Tema esimene leping Bremeni klubiga kestab 2010. aastani. Esimene Saksamaa Bundesliga kohtumine toimus Harniki jaoks 25. augustil 2007 Nürnbergi klubi 1. FC Nürnberg vastu. Ta tuli väljakule 61. minutil tehtud vahetuse tulemusel. Sama kohtumise 69. minutil lõi ta ka oma esimese värava Bundesligas, viies Bremen Werderi tulemusega 1:0 võidule. Harnik osales Austria koondmeeskonna koosseisus ka 2008. aasta Euroopa meistrivõistluste kohtumistes. Enne 16. juunil 2008 toimunud kohtumist Saksamaa meeskonnaga kommenteeris ta 13. juunil antud intervjuus eelseisvat mängu sõnadega: "Sakslased on nüüd korralikult surve all ja teevad oma püksid täis." Austria küll kaotas kohtumise tulemusega 0:1, kuid Harniki sõnade valik leidis laialdast vastukaja. Werder Bremen (2007–2009) Fortuna Düsseldorf (2009–2010) VfB Stuttgart (2010–2016) Hannover 96 (2016–2018) Werder Bremen (2018–2019) Hamburger SV (2019–2020) TuS Dassendorf (2020–) Ösi-Stürmer Martin Harnik: "DFB-Elf scheißt sich in die Hose"[alaline kõdulink] Express.de. 13. juuni 2008 We'll Make Germany S*** Their Pants - Harnik. Goal.com. 16. juuni 2008  Martin Harnik – pildid, videod ja helifailid Wikimedia Commonsis Martin Harniki ametlik veebileht (saksa keeles)
Minimalism (täpsustus)

Minimalism on mitmetähenduslik sõna: Minimalism on stiil, vool ja suund kunstis, muusikas, arhitektuuris ja kirjanduses. Minimalism on Ameerika Ühendriikide juriidiline filosoofia. Minimalism on Noam Chomsky poolt 1990. aastatel välja töötatud algkeele süntaksi teooria (theory of natural language syntax). Minimalism on arheoloogiakool. Minimalism on probleemi- ja kasutajakeskse instrueerimise ja dokumentatsiooni teooria (theory of task-oriented and user-centered instruction and documentation). Minimalism on programmeerimise ja arvutikonfigureerimise filosoofia (philosophy of programming and configuring computers). Minimalism on elustiil.
Vjatšeslav Leedo

Vjatšeslav Leedo (sündinud 21. mail 1952) on eesti ärimees. Ta on Saaremaa Laevakompanii omanik ja tegutseb ka kinnisvaraäris. Talle kuulub AS Holostovi Kinnisvara kaudu Saare Finants AS. Saare Finants ASile kuulub Compakt Kinnisvara ja Saare Erek AS. Leedole kuuluvad ka turismifirma Wris, Saaremaa raadiojaam Kadi, OÜ Mändjala Motell ja AS Mõntu Sadam. 2005. aastal hinnati tema varade suuruseks 110 miljonit krooni (7 miljonit eurot), 2006. aastal 180,26 miljonit krooni ja 2007. aastal 461 miljonit krooni (29,5 miljonit eurot).  Pikemalt artiklis Vjatšeslav Leedo hagi AS Delfi vastu mittevaralise kahju hüvitamiseks Vjatšeslav Leedo on käinud kohut uudisteportaali Delfi vastu seal avaldatud solvavate ja väärikust riivavate kommentaaride avaldamise tõttu. Uudisteportaal Delfi avaldas 24. jaanuaril 2006 artikli "SLK lõhkus plaanitava jäätrassi",[1] mille juurde kirjutati 185 kommentaari, millest 20 pidas Leedo solvavaks. 27. juunil 2008 rahuldas Harju maakohus Vjatšeslav Leedo hagi AS Delfi vastu ja mõistis Leedole tekitatud mittevaralise kahju hüvitamiseks 5000 krooni. 16. juunil 2015 jättis Euroopa inimõiguste kohtu suurkogu rahuldamata Delfi kaebuse netikommentaaride vaidluses Eesti riigiga. 2005 Saare maavalitsuse teeneteplaat 2012 aasta kultuurisõber 2013 Kuressaare linna teenetemärk "Arhiivikoopia". Originaali arhiivikoopia seisuga 4. märts 2016. Vaadatud 17. juunil 2008.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. detsember 2007. Vaadatud 17. juunil 2008.{{netiviide}}: CS1 hooldus: arhiivikoopia kasutusel pealkirjana (link) http://ap3.ee/Default2.aspx?PaperArticle=1&code=3778/uud_uudidx_377803[alaline kõdulink] Kohus rahuldas Vjatšeslav Leedo hagi Delfi vastu Delfi kaotas netikommentaaride kohtusaaga lõplikult ERR 16. juuni 2015 "Vjatšeslav Leedo: ükski inimlik nõrkus pole mulle võõras" Eesti Päevaleht, 6. august 2016
Laredo

Laredo on mitme koha nimi: Laredo on linn Ameerika Ühendriikides Texases. Laredo on linn Hispaanias. Laredo ringkond on 3. järgu haldusüksus Trujillo provintsis La Libertadi piirkonnas Peruus
Harilik metsvits

Harilik metsvits (Lysimachia vulgaris) on nurmenukuliste (süsteem APG II järgi mürsiineliste) sugukonda metsvitsa perekonda kuuluv mitmeaastane taim. Maapealse varre kõrgus on 25–100, harva 120 cm. Metsvitsa lehed on süstjad ja paiknevad varrel kas paarikaupa vastakult või männastena. Varre allosas on lehtede asemel pruunikad soomused. Kollased õied moodustavad püstise varre tipuosas liitõisiku. Õis on 20–23 mm läbimõõdus, radiaalsümmeetriline. Õievalem on K5C5A5G1. Emakas asub õiepõhjast kõrgemal. Õied on homogaamsed, mis tähendab, et tolmukad ja emakas saavad ühel ajal suguküpseks. Õitseaeg kestab juunist augustini. Viljaks on viieosaline kupar. Seemned selles on umbes 1 mm pikkused. Seemned võivad levida mitmel viisil. Loomad võivad neid koguda ning peita urgudesse, kus seemned idaneda ja kasvama minna võivad. Tuul võib seemneid laiali puhuda. Kui seeme vette kukub, võib ta nädal aega vees ujuda ja ikkagi idanemisvõime säilitada. Metsvits on hemikrüptofüüt ehk teisisõnu elab ta ebasoodsa aastaaja üle vahetult maapinna lähedal asuvate pungade najal, aga taime maapealne osa närbub ja kasvab hiljem uuesti. Kasvukohana eelistab metsvits (liig)niiskeid muldasid. Näiteks leidub teda lodudes, soode ligidal ja veekogude kaldail. Levila ulatub Euroopa metsavööndis Vahemere maadest kuni Põhja-Aasiani. Eestis on metsvits sage. Rahvameditsiinis on metsvitsa kasutatud skorbuudi, kõhulahtisuse, palaviku ja haavandite raviks. Toimeained on askorbiinhape ja saponiinid. "Eesti taimede määraja". Toim. M. Leht. 2007. EMÜ, Eesti Loodusfoto, Tartu, lk 217 Harilik metsvits andmebaasis eElurikkus
Väike uibuleht

Väike uibuleht (Pyrola minor) on kanarbikuliste sugukonda kuuluv taimeliik. Varem arvati ta uibuleheliste (Pyrolaceae) sugukonda. Kasvukohana eelistab ta varjukamaid kohti, näiteks metsad. Väike uibuleht on Eestis tavaline. Eesti taimede määraja (toim. M. Leht). 2007. EMÜ, Eesti Loodusfoto, Tartu, lk 213 Väike uibuleht andmebaasis eElurikkus
Bellingshauseni meri

Bellingshauseni meri on Vaikse ookeani (või ka Lõuna-Jäämere) ääremeri Antarktise rannikul Antarktika poolsaare (Grahami maa (läänes; umbes 70. meridiaan) ja Thurstoni saare (läänes) vahel. See piirneb läänes Amundseni merega (tinglik piir on ligikaudu 100. või 105. meridiaan). Selle äärde jääb Ellsworthi maa Eightsi ranniku ja Bryani rannikuga. Kaugemale põhja jääb Lõuna-Ameerika. Mere osad on Ronne laht ja Marguerite'i laht. Meres paiknevad Antarktika suurim saar Aleksander I maa (idas), Peeter I saar, Charcot' saar, Latady saar, Rothschildi saar ja Smyley saar. Merepõhja põhjaosas on kuni 1500 m kõrgused järsud De Gerlache'i mäed. Mere pindala on umbes 487 000 km², suurim sügavus 4115 m. Soolsus on 33,5 promilli. Vee temperatuur on umbes –1°. Kliima on karm. Ilm on pilves. Sagedased on tuuled ja udud. Suurema osa aastast (suurem osa merest aasta läbi) on Bellingshauseni meri kaetud ujuva liustikujää ja lume ning jäämägedega. Antarktika poolsaare lähedal on tsüklonite keskmine läbimõõt umbes 370 km. Paljud tsüklonid liiguvad Bellingshauseni merelt kirdesse Drake'i väina poole ning toovad sinna karmi ilma. El Niño ajal aga on Bellingshauseni mere kohal ebatavaliselt kõrge õhurõhk. See tingib suurema voolu põhja poole mere lääneosas ja suurema temperatuurigradiendi Antarktise rannikul. See omakorda tingib Antarktika poolsaare lõunaosa poole suunduvate madalrõhusüsteemide kujunemise. Jää ulatus Bellingshauseni merel on viimastel kümnenditel kahanenud umbes 8% kümnendis. Et aga Rossi merel on jää ulatus kasvanud kiirusega umbes 7% kümne aasta jooksul, on oletatud, et jää on migreerunud Bellingshauseni merest Rossi merre.  Pikemalt artiklis Eltanini asteroid Hilis-Pliotseenis umbes 2,15 miljonit aastat tagasi kukkus sinna Eltanini asteroid. Bellingshauseni meres elavad lonthülged ja Adélie pingviinid. Üks viimaste kahest asurkonnast talvitub Bellingshauseni mere paakjääl. Meri on nime saanud Saaremaalt pärit Fabian Gottlieb von Bellingshauseni järgi. Tema juhitud ekspeditsioon jõudis 1819 või 1821[viide?] esmakordselt sellele merele. The Bellingshausen Sea lighthouse-foundation.org Gersonde, Rainer; F. T. Kyte, T. Frederichs, U. Bleil, H.-W. Schenke, G. Kuhn, Frank T. (2005). The late Pliocene impact of the Eltanin asteroid into the Southern Ocean – Documentation and environmental consequences. Geophysical Research Abstracts 7. 1607-7962/gra/EGU05-A-02449. (pdf) USGS-i merekaart NASA satelliidifotod Sissekanne saidil lighthouse-foundation.org Artikli kirjutamisel on kasutatud saksa, inglis-, prantsus-, ukraina-, läti- ja bulgaariakeelset Vikipeediat seisuga 28.3.2009.
Silotid

Silotid on rahvas[viide?] Bangladeshis Sylheti jaotises. Räägivad indoiraani rühma kuuluvat siloti keelt (10 300 000 kõnelejat). Silotid on islamiusulised, Indias hinduistid.
Uru noorteteater

Uru noorteteater (ka U.N.T.) on teater Tartus. Uru noorteteater alustas tegevust sügisel 2007. Sisseastumiskatsed toimusid 8. septembril, kus viieliikmeline žürii valis välja 10 näitlejat vanuses 15–23 eluaastat. Uru noorteteater lõpetas oma esimese hooaja 8. juunil 2008 Athena keskuses. Varem on Urus tegutsenud vaid näitering. 12.08.2008 asutas Uru Noorteteater samanimelise mittetulundusühingu (MTÜ Uru Noorteteater). 2009. aasta oktoobris toimusid klubi Rock'n'Roll Heavenis katsed, mille käigus võeti vastu kaheksa uut näitlejat. Alates 2009/2010 hooajast tegutseb Uru Noorteteater endise Tartu rokiklubi Rock'n'Roll Hell ruumides aadressil Tiigi 76a. Aapo Reitsak (teatrijuht) Liivi Varul Ilmar Laanes Koosseis 2007/2008 Kaire Olesk Kristjan Lüüs Tiiu Triin Tigas Ilmar Laanes Sander Stroom Liina Pappa Triin Lepland Kaidi Helleng Aapo Reitsak Koosseis 2008/2009 Kaire Olesk Kristjan Lüüs Ilmar Laanes Kai Kont Markus Järve Eliisa Seedre Koosseis 2009/2010 Kristjan Lüüs Ilmar Laanes Sander Stroom Kalle Valge Mari Anton Maret Ubaleht Annika Jurs Elis Nikolai 30. märts 2008 osales Uru noorteteater Athena keskuses Tartu Kooliteatrite Festivalil "Näitemängude päevad" lavastustega "Kõik ei ole alati nii, nagu on" ja "Surnumatja". Vabariiklikule Kooliteatrite Festivalile pääses edasi tükk "Kõik ei ole alati nii, nagu on", kus Liina Pappa pälvis parima naisosatäitja preemia, Sander Stroom preemia mõnusa rollilahenduse eest ning terve trupp improvisatsioonipreemia. 13. aprillil 2008 osales Uru noorteteater Vabariiklikul Kooliteatrite Festivalil "Kooliteater 2008" lavastusega "Kõik ei ole alati nii, nagu on", kus Kaire Olesk tunnistati näitlejapreemia vääriliseks. 18. mail 2008 mängis Uru noorteteater Karlova päevadel lavastusi "Kõik ei ole alati nii, nagu on" ja "Ausus" 8. juunil 2008 toimus Athena keskuses Uru noorteteatri hooaja lõpetamine, kus esitati lühinäidendid "Ausus", "Ma ei ole hull", "Kõik ei ole alati nii, nagu on", "Tölpa ja Möhk aardejahil" ning üks improvisatsioon, mille teema valiti loosi abil publiku pakkumiste hulgast. Selleks osutus "Prussakate ralli". Uru noorteteatri koduleht Uru noorteteater Youtube'is
Sylheti jaotis

Sylheti jaotis (varem Srihatta jaotis; bengali সিলেট বিভাগ, Sileṭi bibhāga) on (1. järgu haldusüksus) jaotis Kirde-Bangladeshis. Jaotise keskus on Sylhet. 6. juuli 1947 referendumiga liideti Assami koosseisu kuulunud piirkond Ida-Pakistaniga, praeguse Bangladeshiga. Jaguneb 4 ringkonnaks: Habiganji, Moulvibāzāri, Sunāmganji ja Sylheti ringkond.
Monarhistlik Rahvapartei

Monarhistlik Rahvapartei (Partido Popular Monárquico) on Portugali partei (asutatud 1974). Ta pooldab Portugali troonile Loulé hertsogi Pedro de Mendoça kandidatuuri. Ametlik koduleht
CariDee English

CariDee English (sündinud 22. mail 1985 Fargos Põhja-Dakotas) on USA modell. Ta võitis võistlusliku televisioonisarja "America's Next Top Model" seitsmenda hooaja.
Nikola Petrović-Njegoš

Nikola Petrović-Njegoš (sündinud 7. juulil 1944) on Montenegro kuningliku perekonna pea (kuningas Nikola II) alates 24. märtsist 1986.
Siloti keel

Siloti keel on indoiraani keel, mida kõneleb hinnanguliselt üle 6 miljoni inimese põhiliselt Bangladeshi Sylheti jaotises. Seda keelt võidakse käsitada ka bengali või assami keele murdena. Sissekanne saidil ethnologue.com Siloti tähestik
Laialehine neiuvaip

Laialehine neiuvaip (Epipactis helleborine) on käpaliste sugukonda neiuvaiba perekonda kuuluv lill. Laialehine neiuvaip on mitmeaastane rohttaim. Ta kasvab 20–100 cm kõrgeks. Vars on õõnes. Varre alaosas on 4–10 cm pikkused ovaalsed lehed. Maa all on risoom, milles taim talvitub. Taime välimus võib palju varieeruda ja selle põhjal on eristatud mitu alamliiki. Ta hakkab õitsema mai lõpus ja võib õitseda augusti lõpuni. Õied on roosad kuni rohekad ja neil on orhideedele tüüpiline ehitus. Taime tolmeldavad kõige sagedamini herilased. Vili on kupar, mis avaneb augustis või septembris ja puistab välja imetillukesed seemned, mis võivad tuulega väga kaugele lennata. Taime võib leida puisniitudelt ja segametsadest Euraasiast ja Põhja-Aafrikast. Ta on sisse viidud ka Põhja-Ameerikasse. Ta eelistab kasvada metsaservadel ja rohumaadel valgustatud või poolvarjus kohtades lubjarohkel pinnasel, aga lubja osas ta ei ole väga nõudlik ja kasvab vahel ka seal, kus pinnases lupja pole. Eestis leidub laialehist neiuvaipa hajusalt üle kogu riigi. Laialehine neiuvaip on Eestis III kategooria kaitsealune liik. Mõnel pool, näiteks Saksamaal, ei ole ta looduskaitse all, kuid sealgi on alates 1970. aastatest täheldatud tema arvukuse langust. Sellele asjaolule tähelepanu juhtimiseks valiti laialehine neiuvaip 2006 Saksamaa aasta orhideeks. Epipactis helleborine — laialehine neiuvaip Tiit Leito, Taavi Tuulik. "Hiiumaa kaitstavad taimeliigid". Kirjastus Eesti Loodusfoto 2004, lk. 6 Laialehine neiuvaip andmebaasis eElurikkus
Eastbourne

Eastbourne on linn Inglismaal Ida-Sussexi krahvkonnas La Manche'i ääres. Eastbourne'ist sai 19. sajandil tuntud kuurortlinn. Linnal on raudteeühendus Londoniga. Eastbourne'ist on pärit Suurbritannia endine peaminister Theresa May. Eastbourne'is on elanud ja tegutsenud arst-sarimõrvar John Bodkin Adams ning okultist Aleister Crowley. http://www.eastbourne.gov.uk/
Tõnu Saar

Tõnu Saar (6. august 1944 Kuremaa – 12. juuli 2022) oli eesti näitleja. Nooruses harrastas ta sporti ning tuli keskmaajooksus kaks korda Eesti koolinoorte meistriks. 1963–1968 töötas fotograafina. Aastal 1968 astus ta Tallinna Riikliku Konservatooriumi (TRK) lavakunstikateedrisse (5.lend), kus õppis Voldemar Panso juhendataval kursusel ja lõpetas 1972. aastal TRK lavakunstikateedri V lennu. Aastatel 1972–1980 töötas ta näitlejana Eesti Riiklikus Noorsooteatris. 1970–1984 oli ta TRK lavakunstikateedri lavakõneõppejõud. 1980–1998 töötas ta Eesti Draamateatris (aastast 1996 trupijuhina). Tema osatäitmiste seas on professor Peeter Pipar Eesti Televisiooni 1985. aasta lastelavastuses "Pailapsiin" ja vanaisa Eesti Televisiooni 1990. aasta telelavastuses "Pätu". Ta on mänginud tosinkonnas filmis. Tallinnfilmi 1979. aastal valminud ulmefilmis "Navigaator Pirx" mängis ta kosmonaut Kurt Weberit. https://teater.ee/uudised/in-memoriam-tonu-saar/ Koosseisud Tallinna Linnateater Tõnu Saare filmograafia andmebaasis IMDb. Vaadatud 25. märts 2019 In memoriam Tõnu Saar Haud Tallinna Vana-Kaarli kalmistul
Ahisilla linnusekoht

Ahisilla linnusekoht ehk Ahisilla linnamägi on linnamägi Harju maakonnas Kose vallas Kose aleviku kirdenurgas Soone tn. 6 kinnistul, järskude kallastega oja (Köstrioja ja kahe tema kõrvalharu) kõrgel kaldal. Maaneemiku tasase pealispinnaga õueala pikkus idast läände on 85–90 m, maksimaalne laius 69 m, neemiku kaelusel 37 m. Otsavall asus neemiku idapoolses kaelusekohas. Vall on maaharimise käigus hävitatud. 1977. aastal leiti tee-ehituse käigus oletatava kaitsevalli koha pealt söestunud puidu jäänused, mille vanuseks dateeriti 1100±40 BP. Evald Tõnissoni arvates osutab söeproov viikingiajale (10.–11. sajandile), Valter Langi hinnangul oli Ahisillal linnus 9. sajandist kuni 11. sajandi esimese pooleni. Kuna linnuseõuel kultuurikihti pole avastatud, siis oli see arvatavasti püsiasustuseta ja sinna varjuti vaid sõjalise ohu korral. Evald Tõnisson. Eesti muinaslinnas. 2008 lk 193-194 Valter Lang. Settlement development and power structures in the Late Iron Age Harju District. Estonian Journal of Archaeology, 1, 2012, lk 211, 213 Ain Mäesalu: "Ahisilla linnusekoht". Eesti muinaslinnad, lk 193–194, Tallinna Ülikooli Ajaloo Instituut 2008, ISBN 9789985405383